Den Vest-Sjællandske Avis, 1818-05-16
Under 2den d. M. er igiennem Cancelliet udfærdiget Commissorium til Hs. Excell. Hr. Geheime Stats- og Justitsminister Kaas, Hs. Excell. Hr. Geheime-Conferentsraad Malling, Etatsraad og Bankdirecteur Schmidt Phiseldek, Etatsraad og Myntdirecteur Warberg, Etatsraad og Bankdirekteur Schønheyder og Etatsraad Zeuthen, ved hvilket Commissorium det er paalagt disse Mænd at sammentræde i en Commission, for at afgive allerunderdanigst Betænkning angaaende: 1) om det skulde være nødvendigt, at der foreskrives nogle nærmere Regler end dem, som indeholdes i det aabne Brev af 6te f. M., hvorefter de Valgcommitterede maatte have at gaae frem i at udvælge National-Bankens Repræsentantere, og i saa Fald, hvilke disse Regler burde være, og 2) om det skulde findes nødvendigt, at der fastsættes visse ufravigelige Bestemmelser med Hensyn til den Alder, Formue, borgerlige Stilling, eller andre personlige Egenskaber, som de, der kunde udnævnes til Bankens Repræsentantere, burde have, og i saa Fald hvilke. - Endelig er det paalagt Commissionen at forberede Alt til Udarbeidelsen af National-Bankens Octroy og Reglement, saa at der, saa snart Bankens Repræsentantere ere valgte, og 2de af disse have tiltraadt Commissionens Forhandlinger i saa Henseende, strax kan lægges endelig Haand paa dette Arbeide; ligesom Commissionen og i Forening med ommeldte 2 Repræsentantere, haver at foreslaae de nærmere Forskrifter og Bestemmelser i Henseende til Bestyrelsens Aflevering fra de nærværende Rigsbankbestyrere til den nationale Bank Efterat denne Commission havde andraget paa, at de Valgcommitterede, som skulle vælge Repræsentantere for National-Banken, maatte, for saavidt de danske Provindser angaaer, strax blive udvalgte, og at deres Antal maatte bestemmes til 17, nemlig 2 for hvert Stift og 3 for Kiøbenhavn, foredrog Cancelliet allerunderdanigst Hs. Majestæt dette Forslag, hvorved det intet fandt at bemærke, og fremlagde derhos, ifølge Hs. Majestæts allernaadigste befaling, en Liste over et Antal Mænd, som det ansaae for at besidde de fornødne Egenskaber, til som Valgmænd, i Overeenstemmelse med det aabne Brev af 6te f. M., at udnævne Repræsentanterne for den nationale Bank. Af de saaledes foreslaaede Mænd har Allerhøistsamme behaget allernaadigst at udnævne følgende til Valgcommitterede: For Kiøbenhavn. Hr. Geheimeconferentsraad Classen, Storkors af Dannebrogen og Dannebrogsmand; Hr. Etatsraad og Grosserer Prætorius; Hr. Generalconsul og Grosserer F. Tutein. For Siellands Stift. Hr. Geheimeconferentsraad, Grev Danneskjold Samsøe, Amtmand over Præstøe Amt, Storkors af Dannebrogen og Dannebrogsmand; Hr. Justitsraad P. J. de Neergaard til Gundersløvholm; (de for samtlige Stifter som No. 3 nævnte ere ikkun beordrede at møde; i det Tilfælde at en af de 2de foranførte ved lovligt Forfald derfra skulle være forhindrede). Hr. Kammerherre Grev Lerche til Lerchenborg, Ridder af Dannebrogen. For Fyens Stift. Hr. Generallieutenant Juel til Thorsenge, Storkors af Dannebrogen og Dannebrogsmand; Hr. Agent Voigt i Faaborg; Hr. Proprietair Berg til Skioldemose. For Lollands og Falsters Stift. Hr. Etatsraad Dons til Frederikslund; Hr. Oberstlieutenant Wichfeldt til Engestofte; Hr. Geheime-Legationsraad Clasen paa Corselitze.